Public procurement notice: Contract Award Notice
Published: 2024-11-15
Region: EL301
Contract type: Works
CPV classification: 45233140: Roadway works
Estimated value:  EUR
EU fund: eu-funds

Technical requirements: Εκτέλεση Συμπληρωματικών Εργασιών που περιλαμβάνονται στην 1η Συμπληρωματική Σύμβαση Εργασιών του έργου: "Κατασκευή Ανατολικής Περιφερειακής Οδού Αλεξανδρούπολης"
Οι προσφυγές υποβάλλονται ηλεκτρονικά, μέσω της διαδικτυακής πύλης www.promitheus.gov.gr. του Ε.Σ.Η.ΔΗ.Σ. Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι: (α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή (β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως (γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ. Σε περίπτωση παράλειψης, η προθεσμία για την άσκηση της προδικαστικής προσφυγής είναι δεκαπέντε (15) ημέρες από την επομένη της συντέλεσης της προσβαλλόμενης παράλειψης . Η προδικαστική προσφυγή, με βάση και τα όσα προβλέπονται στο Π.Δ. 39/2017, κατατίθεται ηλεκτρονικά στην ηλεκτρονική περιοχή του συγκεκριμένου διαγωνισμού μέσω της λειτουργικότητας «Επικοινωνία» του υποσυστήματος προς την Αναθέτουσα Αρχή, επιλέγοντας την ένδειξη «Προδικαστική Προσφυγή» σύμφωνα με άρθρο 15 της ΚΥΑ ΕΣΗΔΗΣ-Δημόσια Έργα. Οι προθεσμίες ως προς την υποβολή των προδικαστικών προσφυγών και των παρεμβάσεων αρχίζουν την επομένη της ημέρας της προαναφερθείσας κατά περίπτωση κοινοποίησης ή γνώσης και λήγουν όταν περάσει ολόκληρη η τελευταία ημέρα και ώρα 23:59:59 και, αν αυτή είναι εξαιρετέα ή Σάββατο, όταν περάσει ολόκληρη η επομένη εργάσιμη ημέρα και ώρα 23:59:59 Για το παραδεκτό της άσκησης της προδικαστικής προσφυγής κατατίθεται παράβολο από τον προσφεύγοντα υπέρ του Ελληνικού Δημοσίου, σύμφωνα με όσα ορίζονται στο άρθρο 363 Ν. 4412/2016 . Η επιστροφή του παραβόλου στον προσφεύγοντα γίνεται: α) σε περίπτωση ολικής ή μερικής αποδοχής της προσφυγής του, β) όταν η αναθέτουσα αρχή ανακαλεί την προσβαλλόμενη πράξη ή προβαίνει στην οφειλόμενη ενέργεια πριν από την έκδοση της απόφασης της ΑΕΠΠ επί της προσφυγής, γ) σε περίπτωση παραίτησης του προσφεύγοντα από την προσφυγή του έως και δέκα (10) ημέρες από την κατάθεση της προσφυγής. Η προθεσμία για την άσκηση της προδικαστικής προσφυγής και η άσκησή της κωλύουν τη σύναψη της σύμβασης επί ποινή ακυρότητας, η οποία διαπιστώνεται με απόφαση της ΑΕΠΠ μετά από άσκηση προδικαστικής προσφυγής, σύμφωνα με το άρθρο 368 του Ν. 4412/2016 και 20 Π.Δ. 39/2017. Όμως, μόνη η άσκηση της προδικαστικής προσφυγής δεν κωλύει την πρόοδο της διαγωνιστικής διαδικασίας, υπό την επιφύλαξη χορήγησης από το Κλιμάκιο προσωρινής προστασίας σύμφωνα με το άρθρο 366 παρ. 1-2 Ν. 4412/2016 και 15 παρ. 1-4 Π.Δ. 39/2017.
Η περιφερειακή οδός Αλεξανδρούπολης αποβλέπει στη διοχέτευση της διερχόμενης κυκλοφορίας από και προς το λιμάνι Αλεξανδρούπολης, το αεροδρόμιο «Δημόκριτος», την Κομοτηνή, την Εγνατία οδό, χωρίς κυκλοφοριακή επιβάρυνση του αστικού ιστού της πόλης. Έχει αφετηρία την διασταύρωση της περιφερειακής (ισόπεδος κόμβος μορφής «ταύ» ) με τον κλάδο του κόμβου σύνδεσης της Εγνατίας Οδού με την Αλεξανδρούπολη, και πέρας στη Χ.Θ. 3+542,17. Θα κατασκευαστούν συνολικά 3,03 km αστικής αρτηρίας και 0,5 km συνδετήριου κλάδου με το λιμάνι. Η οδός κατασκευάζεται επί της χάραξης της προβλεπόμενης από το Σχέδιο Πόλης Περιμετρικής Οδού Αλεξανδρούπολης και διατρέχει το βόρειο και ανατολικό όριο του Σχεδίου Πόλης. Το προβλεπόμενο εύρος για την περιμετρική οδό από το Σχέδιο Πόλης είναι 26 m στο μεγαλύτερο μήκος εκτός από κάποιες θέσεις που περιορίζεται στα 20 m. Αντικείμενο του υπόψη έργου αποτελεί η πλήρης κατασκευή: –Της ανατολικής περιφερειακής οδού Αλεξανδρούπολης από Χ.Θ. -0+007 έως Χ.Θ. 3+030 με διατομή διαχωρισμένης κυκλοφορίας με πλάτος οδοστρώματος 7,44 μέτρα και κυκλοφορούμενο πλάτος 6,50 m (δύο λωρίδες των 3,25 m, ανά κατεύθυνση), λωρίδες καθοδήγησης (0,25 m εξωτερικά και 0,69 m εσωτερικά) και πλάτος της κεντρικής διαχωριστικής νησίδας 2,12m. –Του κλάδου σύνδεσης με το λιμάνι Αλεξανδρούπολης από Χ.Θ.3+030 έως Χ.Θ. 3+542,17 –Του παράπλευρου οδικού δικτύου. Προβλέπονται παράπλευροι διπλής κατεύθυνσης εκατέρωθεν της περιφερειακής οδού για την εξυπηρέτηση των παρόδιων. –Της άνω διάβασης της περιφερειακής οδού στη Χ.Θ. 0+167 (θέση συμβολής της οδού προς Παλαγία) και ισόπεδες διαμορφώσεις αστικής διασταύρωσης στις συμβολές της οδού προς Παλαγία με τον εσωτερικό και τον εξωτερικό παράπλευρο. –Του ισόπεδου κόμβου σύνδεσης με την Εγνατία Οδό. Ο κόμβος θα είναι μορφής «ταυ» και θα λειτουργεί με φωτεινή σηματοδότηση. –Του ισόπεδου κόμβου μορφής σταυρού για τη σύνδεση με την πόλη και την εκτός σχεδίου περιοχή στη Χ.Θ. 1+382. –Της άνω διάβασης της Περιφερειακής οδού μήκους 225 m και πλάτους 18 m, πάνω από την Σ/Γ και την Ε.Ο. Άβαντα – Αισύμη. –Της άνω διάβασης της περιφερειακής οδού για την εξυπηρέτηση του Λιμανιού μέσω της νέας οδού προσπέλασης μήκους περίπου 260 m και πλάτους 15 m, για την διέλευση δύο λωρίδων της περιφερειακής οδού πάνω από την σημερινή εθνική οδό 2 και τις σιδηροδρομικές γραμμές του ΟΣΕ προς το Λιμάνι. –Του ισόπεδου κόμβου σύνδεσης αγροτικού δικτύου, κάθετης οδού 2 με οδό Δημοκρίτου, δεξί και αριστερό παράπλευρο στη Χ.Θ. 2+830, με τον οποίο καταργούνται οι ισόπεδοι κόμβοι στις Χ.Θ. 2+442 και 2+942. Το τέλος της παρούσας εργολαβίας στη Χ.Θ 3+542,17 αποτελεί την αφετηρία της εσωτερικής οδοποιίας του Λιμένα της Αλεξανδρούπολης η οποία θα κατασκευαστεί από τον φορέα διαχείρισης και εκμετάλλευσης του λιμένα Αλεξανδρούπολης με μελλοντική εργολαβία.


Award value: 10040322.58